## Odluka o davanju Lučkoj upravi Pula na privremeno upravljanje i korištenje lučkih područja luka Bunarina na dijelu k.o., na području Grada Pule

### NN 85/2012 (25.7.2012.), Odluka o davanju Lučkoj upravi Pula na privremeno upravljanje i korištenje lučkih područja luka Bunarina na dijelu k.o., na području Grada Pule

VLADA REPUBLIKE HRVATSKE

1946

Na temelju članka 10. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 19. srpnja 2012. godine donijela

ODLUKU

O DAVANJU LUČKOJ UPRAVI PULA NA PRIVREMENO UPRAVLJANJE I KORIŠTENJE LUČKIH PODRUČJA LUKA BUNARINA NA DIJELU k.o. PULA, NA PODRUČJU GRADA PULE

I.

Ovom Odlukom daju se Lučkoj upravi Pula na privremeno upravljanje i korištenje lučka područja luka »Bunarina« na dijelu k.o. Pula, na području Grada Pule.

II.

Područje pomorskog dobra koje se daje Lučkoj upravi Pula na privremeno upravljanje i korištenje obuhvaća kopneni i morski prostor luka posebne namjene – sportske i nautičke luke Bunarina, na dijelu k.o. Pula, na području Grada Pule.

Područje luke posebne namjene – sportske luke Bunarina obuhvaća na kopnu prostor pripadnosti česticama zemljišta zemljišnoknjižnih brojeva: 4860/1 (u dijelu), 4858/2 (za cijelo), 4858/3 (za cijelo), 4858/4 (za cijelo), 4858/5 (za cijelo), 4858/6 (za cijelo), 4858/7 (za cijelo), 4859/49 (za cijelo), 4861/2 (za cijelo), 4882/3 (za cijelo), 4886/1 (za cijelo), 4886/3 (za cijelo), 4887/3 (za cijelo), 4889/7 (za cijelo) i 6050 (za cijelo), na dijelu k.o. Pula, te dio morskog akvatorija, a sve kao lučki bazen iste luke.

Kopneni i morski dio pomorskog dobra – lučkog područja sportske luke Bunarina obilježen je poligonom točaka izraženih u metrima u Gauss – Kruegerovoj projekciji kako slijedi:

kopneni prostor

|  |  |  |
| --- | --- | --- |
| TOČKA | Y | X |
| 9-1 | 5 408 493.10 | 4 966 798.04 |
| 9 | 5 408 480.21 | 4 966 809.28 |
| 13 | 5 408 470.64 | 4 966 798.68 |
| 14 | 5 408 466.86 | 4 966 794.86 |
| 15 | 5 408 447.79 | 4 966 775.63 |
| 16 | 5 408 443.24 | 4 966 771.04 |
| 17 | 5 408 426.97 | 4 966 758.28 |
| 18 | 5 408 431.32 | 4 966 752.29 |
| 19 | 5 408 431.50 | 4 966 751.36 |
| 20 | 5 408 431.10 | 4 966 750.67 |
| 21 | 5 408 425.97 | 4 966 746.35 |
| 22 | 5 408 423.67 | 4 966 744.33 |
| 23 | 5 408 413.61 | 4 966 738.72 |
| 24 | 5 408 406.76 | 4 966 731.69 |
| 25 | 5 408 406.55 | 4 966 731.86 |
| 26 | 5 408 393.02 | 4 966 718.21 |
| 27 | 5 408 385.55 | 4 966 712.29 |
| 28 | 5 408 378.45 | 4 966 702.39 |
| 29 | 5 408 365.28 | 4 966 700.09 |
| 30 | 5 408 356.22 | 4 966 698.37 |
| 31 | 5 408 356.52 | 4 966 696.71 |
| 32 | 5 408 338.51 | 4 966 693.62 |
| 33 | 5 408 344.64 | 4 966 658.80 |
| 34 | 5 408 346.33 | 4 966 654.25 |
| 35 | 5 408 346.88 | 4 966 650.18 |
| 36 | 5 408 350.23 | 4 966 649.19 |
| 37 | 5 408 395.20 | 4 966 644.16 |
| 38 | 5 408 404.37 | 4 966 639.25 |
| 39 | 5 408 409.65 | 4 966 632.61 |
| 40 | 5 408 444.63 | 4 966 613.04 |
| 41 | 5 408 470.10 | 4 966 594.75 |
| 42 | 5 408 581.44 | 4 966 533.78 |
| 43 | 5 408 586.18 | 4 966 541.99 |
| 44 | 5 408 588.21 | 4 966 545.50 |

morski akvatorij

|  |  |  |
| --- | --- | --- |
| TOČKA | Y | X |
| 9-1 | 5 408 493.10 | 4 966 798.04 |
| 10 | 5 408 654.26 | 4 966 657.44 |
| 44 | 5 408 588.21 | 4 966 545.50 |

Područje luke posebne namjene – nautičke luke Bunarina obuhvaća na kopnu prostor pripadnosti česticama zemljišta zemljišnoknjižnih brojeva: 4890/13 (u dijelu), 4885/3 (u dijelu), 4889/5 (za cijelo), 4890/2 (za cijelo), 4890/5 (za cijelo), 4890/6 (za cijelo), 4890/10 (za cijelo), 4890/14 (za cijelo), 6046/1 (za cijelo), 6046/2 (za cijelo), 6046/3 (za cijelo), 6061/1 (za cijelo), 6061/2 (za cijelo), 6063 (za cijelo), 6064 (za cijelo), 6065 (za cijelo), 6066 (za cijelo) i 6067 (za cijelo), na dijelu k.o. Pula, te dio morskog akvatorija, a sve kao lučki bazen iste luke.

Kopneni i morski dio pomorskog dobra – lučkog područja nautičke luke Bunarina obilježen je poligonom točaka izraženih u metrima u Gauss – Krüegerovoj projekciji kako slijedi:

kopneni prostor

|  |  |  |
| --- | --- | --- |
| TOČKA | Y | X |
| 9-1 | 5 408 493.10 | 4 966 798.04 |
| 9 | 5 408 480.21 | 4 966 809.28 |
| 8-2 | 5 408 475.58 | 4 966 813.29 |
| 8-1 | 5 408 493.61 | 4 966 834.32 |
| 8 | 5 408 498.69 | 4 966 829.73 |
| 7 | 5 408 500.28 | 4 966 830.19 |
| 6 | 5 408 501.50 | 4 966 830.78 |
| 5 | 5 408 502.74 | 4 966 831.79 |
| 4 | 5 408 508.88 | 4 966 844.27 |
| 3 | 5 408 510.70 | 4 966 846.30 |
| 2 | 5 408 527.80 | 4 966 865.69 |
| 1 | 5 408 592.45 | 4 966 939.01 |
| 12 | 5 408 612.97 | 4 966 924.31 |

morski akvatorij

|  |  |  |
| --- | --- | --- |
| TOČKA | Y | X |
| 12 | 5 408 612.97 | 4 966 924.31 |
| 11 | 5 408 751.84 | 4 966 822.83 |
| 10 | 5 408 654.26 | 4 966 657.44 |
| 9-1 | 5 408 493.10 | 4 966 798.04 |
|  |  |  |

III.

Površina pomorskog dobra – lučkog područja luke posebne namjene – sportske luke Bunarina ukupno iznosi 42.930 m², od čega je 10.210 m² kopneni prostor, a 32.720 m² morski akvatorij, a sve na način kako je prikazano na grafičkoj podlozi koja čini Prilog 1. ove Odluke i ne objavljuje se u »Narodnim novinama«.

Površina pomorskog dobra – lučkog područja luke posebne namjene – nautičke luke Bunarina ukupno iznosi 38.912 m², od čega je 4.514 m² kopneni prostor, a 34.398 m² morski akvatorij, a sve na način kako je prikazano na grafičkoj podlozi koja čini Prilog 2. ove Odluke i ne objavljuje se u »Narodnim novinama«.

IV.

Područje pomorskog dobra – lučkog područja iz točke II. ove Odluke daje se Lučkoj upravi Pula na privremeno upravljanje i korištenje na vremensko razdoblje od najdulje 2 (dvije) godine, računajući od dana stupanja na snagu ove Odluke.

Ova Odluka prestaje važiti ukoliko se u vremenskom razdoblju iz stavka 1. ove točke donesu odluke i temeljem istih zaključe ugovori o koncesiji u svrhu izgradnje i gospodarskog korištenja lučkog područja luka posebne namjene iz točke II. ove Odluke.

V.

Lučka uprava Pula dužna je na lučkom području iz točke II. ove Odluke voditi brigu o održavanju, upravljanju, zaštiti i unaprjeđenju pomorskog dobra, osigurati nesmetano obavljanje lučkog prometa, tehničko-tehnološkog jedinstva i sigurnost plovidbe, te osigurati pružanje usluga od općeg interesa.

VI.

Na lučkom području iz točke II. ove Odluke, Lučka uprava Pula mora osigurati red, čuvanje i zaštitu plovila i opreme koji su zatečeni na lučkom području koje je predmet ove Odluke na dan preuzimanja luke.

VII.

U cilju ispunjavanja obveza iz točke VI. ove Odluke, Lučka uprava Pula, u ime Republike Hrvatske, a za svoj račun naplaćuje naknadu za vez plovila u visini pristojbe za vez i naknadu za pruženu uslugu – voda i električna energija, te može pružati i uslugu dizanja i/ili spuštanja plovila.

Iznos pristojbe za vez i naknade ne smije biti veći od najvišeg iznosa pristojbe i naknade na lučkom području luka otvorenih za javni promet kojima upravlja Lučka uprava Pula.

VIII.

Ovlašćuje se Lučka uprava Pula da ishodi lokacijske dozvole na ime Republike Hrvatske za zahvat u prostoru izgradnje luka posebne namjene i to sportske luke i nautičke luke Bunarina, na temelju važećih dokumenata uređena prostora.

Lučkoj upravi Pula priznaju se troškovi ispunjavanja obveza iz ove Odluke, u visini od 30%, od uprihođenih pristojbi i naknada, te troškovi koji nastanu s naslova ishođenja lokacijskih dozvola iz stavka 1. ove točke.

Lučka uprava Pula dužna je otvoriti poseban račun na koji će se prikupljati sredstva s naslova poslova iz točke VII. ove Odluke i dužna je svakih 6 mjeseci pisano izvještavati Ministarstvo pomorstva, prometa i infrastrukture o uprihođenim sredstvima, stanju u luci te poduzetim radnjama i troškovima u vezi ishođenja lokacijskih dozvola. Ostatak sredstava Lučka uprava Pula, po prihvaćenom izvještaju isplaćuje u korist državnog proračuna Republike Hrvatske.

IX.

Danom stupanja na snagu ove Odluke, Lučka uprava Pula preuzima posjed luke, te preuzima zatečene ugovore o vezu plovila.

Lučka uprava Pula sklopit će ugovore o vezu plovila koja su zatečena na lučkom području na razdoblje od maksimalno 2 godine od dana donošenja ove Odluke.

Na dijelu luke koji je određen točkom II. ove Odluke kao sportska luka, Lučka uprava Pula smješta i naplaćuje naknadu za vez u visini naknade za komunalni vez.

Na dijelu luke koji je određen točkom II. ove Odluke kao nautička luka, Lučka uprava Pula smješta i naplaćuje naknadu za vez u visini naknade za nautički vez.

X.

Ova Odluka stupa na snagu danom objave u »Narodnim novinama«.

Klasa: 934-01/11-02/11

Urbroj: 5030120-12-3

Zagreb, 19. srpnja 2012.

Predsjednik

Zoran Milanović, v. r.

Odluka, NN 85/2012-1946